(5)Seega tuleks asutamislepingu I lisa muuta, et kajastada energeetikat käsitlevasse ühenduse õigustikku tehtud muudatusi. Samuti on asutamislepingu tarvis vaja kohandada määrust (EL) 2022/1032 ning lepinguosalised peavad võtma selle rakendamiseks vajalikke meetmeid.

(4)Määruse (EL) 2022/1032 põhjenduses 35 on sätestatud, et kooskõlas asutamislepinguga peaks määrus saama võimalikult kiiresti energiaühenduse acquis’ osaks.

c) artikli 11 lõike 1 punktis c osutatud hädaolukorra väljakuulutamine;

„6) Euroopa Parlamendi ja nõukogu 25. oktoobri 2017. aasta määrus (EL) 2017/1938 (mis käsitleb gaasivarustuskindluse tagamise meetmeid ja millega tunnistatakse kehtetuks määrus (EL) nr 994/2010), mis on vastu võetud ministrite nõukogu 30. novembri 2021. aasta otsusega 2021/15/MC-EnC ja mida on kohandatud ministrite nõukogu otsusega 2022/xx/MC, ning Euroopa Parlamendi ja nõukogu 13. juuli 2009. aasta määrus (EÜ) nr 715/2009 (maagaasi ülekandevõrkudele juurdepääsu tingimuste kohta ning millega tunnistatakse kehtetuks määrus (EÜ) nr 1775/2005), mis on vastu võetud alalise kõrgetasemelise töörühma 12. jaanuari 2018. aasta otsusega 2018/01/PHLG-EnC ja ministrite nõukogu 6. oktoobri 2011. aasta otsusega 2011/02/MC-EnC direktiivi 2009/72/EÜ, direktiivi 2009/73/EÜ, määruse (EÜ) nr 714/2009 ja määruse (EÜ) nr 715/2009 rakendamise ning energiaühenduse asutamislepingu artiklite 11 ja 59 muutmise kohta ning mida on kohandatud ministrite nõukogu otsusega 2022/xx/MC-EnC“.

b) jaotatakse üksnes juhul, kui see on vajalik süsteemi turvaliseks ja usaldusväärseks tööshoidmiseks kooskõlas Euroopa Parlamendi ja nõukogu direktiivi 2009/73/EÜ (mida on kohandatud ja mis on vastu võetud ministrite nõukogu otsusega 2011/02/MC-EnC) artikliga 13 ning komisjoni määruse (EL) nr 312/2014 (mida on kohandatud ja mis on vastu võetud alalise kõrgetasemelise töörühma otsusega 2019/01/PHLG-EnC) artiklitega 8 ja 9;

32) „maa-alune gaasihoidla“ – direktiivi 2009/73/EÜ (mida on kohandatud ja mis on vastu võetud ministrite nõukogu otsusega 2011/02/MC-EnC) artikli 2 punktis 9 määratletud hoidla, mida kasutatakse maagaasi, sealhulgas tasakaalustamisvaru hoidmiseks ja mis on ühendatud ülekande- või jaotusvõrguga, kuid ei hõlma maapealseid sfäärilisi või mahuvaruhoidlaid.“.

(2)Lisatakse järgmised artiklid:

„Artikkel 6a. Täituvuse sihttasemed ja täitmistrajektoorid

(1)Kui lõigetest 2–5 ei tulene teisiti, peavad lepinguosalised saavutama iga aasta 1. novembriks kõigi oma territooriumil asuvate ja oma turupiirkonnaga otse ühendatud maa-aluste gaasihoidlate täituvuse sihttaseme, arvestades nende hoidlate koguvõimsust:

(a)2022. aastal 80 %,

(b)alates 2023. aastast 90 %.

Käesoleva lõike järgimisel võtavad lepinguosalised arvesse eesmärki tagada gaasivarustuskindlus vastavalt artiklile 1.

(2)Olenemata lõikest 1 ja ilma et see piiraks teiste lepinguosaliste kohustust täita asjaomased maa-alused gaasihoidlad, vähendatakse igas lepinguosaliseks olevas riigis, kus on maa-aluseid gaasihoidlaid, täituvuse sihttaset mahuni, mis vastab 35 %-le asjaomase lepinguosalise viimase viie aasta keskmisest aastasest gaasitarbimisest.

(3)Olenemata lõikest 1 ja ilma et see piiraks teiste lepinguosaliste kohustust täita asjaomased maa-alused gaasihoidlad, vähendatakse igas lepinguosaliseks olevas riigis, kus on maa-aluseid gaasihoidlaid, täituvuse sihttaset võrdlusperioodil 2016–2021 ELi liikmesriikidesse ja kolmandatesse riikidesse tarnitud mahu võrra, kui gaasi hoidlast väljaviimise perioodil (oktoober–aprill) oli keskmine tarnitud maht üle 15 TWh aastas.

(4) <….>

(5) Lepinguosaline võib saavutada täituvuse sihttaseme osaliselt seeläbi, et võtab arvesse maagaasi veeldusjaamades füüsiliselt hoiustatud ja kättesaadavat veeldatud maagaasi, kui on täidetud mõlemad järgmised tingimused:

(a)gaasisüsteemis on märkimisväärne veeldatud maagaasi hoiustamisvõimsus, mis moodustab igal aastal üle 4 % riigi viimase viie aasta keskmisest tarbimisest;

(b)lepinguosaline on kehtestanud gaasitarnijatele kohustuse hoiustada maa-alustes gaasihoidlates ja/või maagaasi veeldusjaamades gaasi miinimumkoguseid vastavalt artikli 6b lõike 1 punktile a.

(6)Lepinguosalised võtavad vajalikud meetmed, et täita vahe-eesmärgid või tagada nende täitmine järgmiselt:

(a)a) 2022. aastal vastavalt Ia lisas esitatule ja

(b)b) alates 2023. aastast kooskõlas lõikega 7.

(7)2023. aasta ja sellele järgnevate aastate kohta esitab iga lepinguosaline, kellel on maa-alused gaasihoidlad, energiaühenduse sekretariaadile eelneva aasta 15. septembriks kokkuvõtlikul kujul oma territooriumil asuvate ja oma turupiirkonnaga otse ühendatud maa-aluste gaasihoidlate esialgse täitmistrajektoori veebruari, mai, juuli ja septembri vahe-eesmärkidega, sealhulgas tehnilise teabe. Täitmistrajektoor ja vahe-eesmärgid põhinevad eelneva viie aasta keskmisel täitmismääral. Lepinguosaliste puhul, kelle täituvuse sihttaset vähendatakse lõike 2 kohaselt 35 %-ni nende gaasitarbimisest, vähendatakse vastavalt ka täitmistrajektoori vahe-eesmärke.

Tuginedes iga lepinguosalise esitatud tehnilisele teabele ja võttes arvesse varustuskindluse koordineerimisrühma hinnangut, võtab energiaühenduse sekretariaat vastu otsuse, millega määratakse kindlaks iga lepinguosalise täitmistrajektoor. See otsus võetakse vastu eelneva aasta 15. novembriks, kui see on vajalik ja kui lepinguosaline on esitanud ajakohastatud esialgse täitmistrajektoori. Täitmistrajektoor põhineb üldise gaasivarustuskindluse hinnangul ning gaasi nõudluse ja pakkumise muutustel energiaühenduses ja üksikutes lepinguosaliseks olevates riikides ning see määratakse kindlaks viisil, mis tagab gaasivarustuskindluse, põhjustamata seejuures tarbetut koormust lepinguosalistele, gaasituru osalistele, hoidlate halduritele või tarbijatele ning moonutamata põhjendamatult konkurentsi kõrvuti asuvate lepinguosaliste ja/või liikmesriikide hoidlate vahel.